google/wiki40b huggingface dataset:
Thukydid

Thukydid (gresk: Θουκυδίδης, Thoukydídēs; født mellom 460 og 455 f.Kr., død ca. 400 f.Kr.) var en gresk strategos og historiker, hvis hovedverk handler om peloponneserkrigen mellom Athen og Sparta. Han ble født som athensk borger og ble valgt til strategos i 424 f.Kr., men ble landsforvist etter nederlaget ved Amfipolis og levde i landflyktighet i tyve år, før han fikk lov til å vende tilbake til Athen i 404 f.Kr., kort før sin død.
Thukydid gjengav ofte taler slik han mente de hadde lydt, blant annet Perikles' minnetale over de falne athenerne, en lovprisning av den athenske styreformen, demokratiet.

Utdannelse

Selv om der ikke finnes sikre bevis for å bevise det, antyder den retoriske karakteren i hans beretning at Thukydid i det minste var kjent med læren til sofistene. Disse mennene var omreisende foredragsholdere som jevnlig besøkte Athen og andre greske byer.
Det har også blitt antatt at Thukydids strenge fokus på årsak og virkning, hans kresne hengivenhet til observerbare fenomen til eksluderingen av andre faktorer og hans barske prosastil var påvirket av metodene og tenkningen til tidlige medisinforfattere som Hippokrates fra Kos. Noen har gått så langt som å anta at Thukydid hadde medisinsk utdannelse.
Begge disse teoriene slutninger som er trukket fra det forståtte karakteren i Thukydids historieverk. Mens ingen av dem kan kategorisk forkastes, finnes der ingen faste beviser for noen av dem.
Olsenbandens aller siste kupp

Handling

Kjell og Valborg skal feire sølvbryllup, Kjell har tenkt å kjøpe pels til henne i gave, og trenger penger. Egon kommer ut fra botsen, og denne gang har han fått informasjon om at uærlige tjenere i forsikringsselskapet Høye Nord skal frakte fem millioner kroner til Paris. Olsenbanden stjeler pengene, men mister de like fort, da forsikringsfolkene ikke gir seg med det første. Det viser seg at Høye Nord har et stort underskudd som skal dekkes med at de kjøper våpen for 750 000 000 kroner, og selge disse så videre til flere afrikanske land for over en milliard kroner. 
Politiet har informasjon om saken, men legger lokk på den. Hermansen kommer tilbake etter en sykepermisjon, og ser at Holm har overtatt stillingen hans som førsteinspektør. Hermansen må nå assistere Holm, sin tidligere assistent. På slutten av filmen får Hermansen beskjed på grått papir at han er førtidspensjonert grunnet nedbemanning.
Egon blir fanget av skurkene og kjørt til syrefabrkken på Alnabru for å bli likvidert, men Kjell og Benny redder han i siste liten som vanlig. Hvitsnippene Hallandsen og Bang Johansen i Høye Nord har ansatt KBG-folk (Kristoffersens Body Guards) som livvakter, og banden må unngå disse for igjen å få tak i kofferten med pengene. De må blant annet komme seg forbi rengjøringsinspektøren (spilt av Rolv Wesenlund) som legger an på Valborg, som har fått lov til å være med. Filmen ender med at våpenhandelen ikke blir gjennomført, og istedenfor at Egon blir hengt ut som syndebukk, blir han hyllet som helten, og at han reddet verdensfreden. Banden reiser på slutten av filmen av gårde i fly i nye dresser, og Valborg med ny pelskåpe.

Trivia

Denne filmen er basert på to danske filmer. I Danmark var dette del 1 og 2, mens den norske filmen gjorde alt i en film. Per A. Anonsen hjalp Knut Bohwim med å lage denne disse to historiene til en.
I denne filmen får man høre at Holm sitt fulle navn er Valter Holm
Telemark St. Andreas Broderforening

Telemark St. Andreas Broderforening er en broderforening i Den Norske Frimurerorden. Broderforeningen ble grunnlagt i Skien den 20. november 1956, og er underlagt St. Andreaslogen Vestfold.
Reinhold von Sydow

Utdannelse og karrière

Reinhold Sydow gikk på gymnaset i Berlin, og studerte jus i Berlin og Heidelberg. Han gikk etter endt utdannelse inn i justisvesenet, og var dommer i Berlin. Senere arbeidet han ved Riksdagen, fikk nye dommerstillinger og gjorde fra 1879 karrière i postvesenet, til han i 1887 ble direktør i rikspostkontoret (Reichspostamt). Sydow gjorde i 1898 reiser i Østerrike-Ungarn, Romania og Det osmanske riket. I 1901 ble han understatssekretær i rikspostkontoret, i 1908 Tysklands finansminister og fra 1909 Preussens handelsminister til han gikk av med pensjon i 1918. Han ble adlet i 1918 og kunne deretter kalle seg von Sydow.
Sydow regnes blant keiserrikets mest fremtredende sosialpolitikere og interesserte seg særlig for sikkerheten til gruvearbeiderne. Han engasjerte seg også i spørsmålet om etterutdannelse for fagarbeidere.
Royal Scandinavia

Royal Scandinavia A/S er et dansk kunstindustrielt konsern som eier selskapene Georg Jensen A/S og Royal Copenhagen A/S. Produktene består i dag av porselen fra Royal Copenhagen samt sølvtøy fra Georg Jensen.
Tidligere omfattet produktene også kunstglass fra Orrefors, Kosta Boda og Venini, funksjonelt glass fra Holmegaard Glasværk samt stentøy, stålbestikk og glass fra Boda-Nova Höganäs. Disse varemerkene ble etter kapitalfondet Axcels kjøp av aksjemajoriteten i Royal Scandinavia i 2000 solgt i de etterfølgende år.
Holmegaard Glasværk og Illums Bolighus ble begge solgt til ledelsene i de to selskapene, mens aksjemajoriteten i Orrefors Kosta Boda ble solgt til svenske New Wave Group.
Skittenskarvholman naturreservat

Skittenskarvholman naturreservat ligger i Værøy kommune i Nordland. Naturreservatet omfatter Skittenskarvholman, nordvest for øya Mosken. Området har et areal på 56 dekar, hvorav 50 dekar sjøareal. Området er vernet for å ivareta et viktig hekkeområde for storskarv, samt en potensiell hekkelokalitet for havsule.
Maria Muschbukta

Maria Muschbukta er en åpen bukt/vik mellom Fulgeberget og Kvalrossen, på vestkysten av øya Jan Mayen. Bukten er oppkalt etter Maria Musch, enken etter handelsmannen og skipseier Jan Jacobsz. Musch. Hun var medlem av Kleine Noordse Compagnie, som sendte skipet «Mary-Mus» fra Rotterdam til Jan Mayen i 1616. Skipet var det første skip som benyttet bukten for å jakte Grønlandshval. Navnet er vist på Joan Blaeus kart over øya fra 1662.
Dixi (band)

Historie

Dixi var en videreføring initiert av Vidar Norheim og Kyrre Bjørdal Sæther. Bandet hadde opprinnelig følgende medlemmer/besetning; Kyrre Bjørdal Sæther (trompet), Vidar Norheim (trommer), Terje Stensønes (tuba), Carina Frantzen (klarinett), Daniel Herskedal (tuba), Hayden Powell (trompet) og Gunnar Bech (trombone). 
I ettertid har flere endringer skjedd i besetningen. Frantzen og Stensønes forlot bandet allerede i 1997. I 1998 fikk bandet et kjærkomment tilskudd ved at gitarist Frank Iversen ble med på banjo. I 2000 forlot Sæther bandet til fordel for klarinettist Brynjar Rasmussen. Høsten 2006 forlot trompeter Hayden Powell bandet for å konsentrere seg mer om egne prosjekter. Han ble erstattet av Ole Jørn Myklebust. Powell sluttet offisielt umiddelbart etter DIXIs 10-årsjubileumskonsert i september 2006.
Til slutt besto bandet derfor av leder Gunnar Bech (trombone), Brynjar Rasmussen (klarinett), Ole Jørn Myklebust (trompet), Frank Iversen (banjo), Daniel Herskedal (tuba) og Vidar Norheim (trommer). Utover å ha spilt på Moldejazz i en årrekke og andre nasjonale festivaler, har det også spilt med Kermit Ruffins, Troy Andrews (trompetist for Lenny Kravitz og Juanita Brooks).
I 2006 turnerte bande i Storbritannia. Bandet fortsatte med jevne, men betydelig færre oppdrag de siste årene og feiret blant annet sitt eget 10-årsjubileum i september 2006 med en konsert i Bjørnsonhuset i Molde.
Våren 2010, etter en lengre periode med lite aktivitet, kunngjorde bandet i Romsdals Budstikke at de gjenværende medlemmene hadde tatt en ny musikalsk retning og skiftet bandnavn. Dermed markerte dette slutten for bandet.
Våren 2017 ble det kunngjort at bandet skulle gjenforenes for to konserter under Moldejazz 2017.
Neodillonia

Utseende

Middelsstore, matte, brunlige trebukker med små, lyse flekker.  Antennene er tynne og noe lengre enn kroppen. Pronotum er trapesformet med en kort, butt tann på hver side. Dekkvingene er noe avsmalnende bakover og har litt utstående "skuldre".

Utbredelse

Slekten er vidt utbredt i Sør-Amerika.
Boksing under samveldelekene 1982

Boksing under samveldelekene 1982. Boksing var en av flere sporter under de tolvte samveldelekene som ble arrangert i Brisbane i Australia i perioden 30. september til 9. oktober 1982. Det var tolvte gangen som boksing var med på programmet i Samveldelekene. I lekene i 1982 ble det konkurrert i elleve vektklasser i boksing. Kenya ble beste nasjon med tre gullmedaljer foran Nigeria som også vant tre gull.
Bullenbaai

Bullenbaai er ei vid og åpen bukt på sørkysten av Curaçao, på stedet der øya er på det smaleste.
Curaçao Oil Terminal (COT) åpnet i 1974 et anlegg for omlasting av råolje ved bukta, 13 km nordvest for Willemstad. På grunn av det ble Bullenbaai øyas nest viktigste havn. Store oljetankskip skiper inn råolje fra Midtøsten og Afrika for omlasting til mindre tankskip som går på havner i Nord-, Mellom- og Sør-Amerika. Noe av råoljen går videre til oljeraffineriet på Curaçao. Det finnes også anlegg for bunkersolje.
Irisretraktor

Konstruksjon og innpakning

Irisretraktorer leveres som ofte i en pakke på 4 eller 5 stykker, ettersom det som oftest benyttes 4 retraktorer under en operasjon. De har en meget enkel konstruksjon som krok med et semifleksibel skaft samt en gummistopper som gjør det mulig å fiksere kroken i ønskelig posisjon. Retraktortykkelse kan variere, men er oftest mellom 6-0 og 4-0 (0.07-0.15mm). Enkelte modeller kan steriliseres for gjenbruk.

Plassering

Den vanligste framgangsmåten er å lage 4 corneale incisjoner på 0.5mm ved limbus i 0, 90, 180, 270 graders posisjon. Hver retraktor føres gjennom åpningen, iriskanten fanges med iriskroken og trekkes tilbake. Medfølgende gummistopper fikserer posisjonen. Når alle retraktorene er plassert, kan de etterstrammes til ønskelig pupilleåpning er oppnådd.

Fjerning

Gummistopper fjernes, krokene manipuleres til å slippe iriskanten for så å bli trukket ut.

Fordeler og ulemper

Svært enkel design som er meget lett i bruk, men med ulempen av å måtte ha ekstra incisjoner (selv om disse små).
Ivar Egeberg

Økonomisk rot og rettssaker

I 2004 måtte Egeberg forlate Norges idrettsforbund etter økonomisk rot som medførte at flere hundre ansatte mistet sine jobber. Det var i etterkant en rettssak som behandlet Egebergs avskjedigelse, der Egeberg ble tilkjent utestående lønn og saksomkostninger
Februar 2011 ble han idømt bot på 50 000 kroner i den såkalte partistøttesaken, der Senterpartiet under hans administrative ledelse mottok 500 000 kroner i urettmessig partistøtte fra Eidsiva Energi og 200 000 fra Troms Kraft. Partistøtten fra offentlig kontrollerte selskaper ble regnet som brudd på partifinansieringsloven. Egeberg vedtok boten
4. divisjon fotball for menn 2011

Nedrykk

Hver fotballkrets bestemmer selv antall nedrykkslag hvis kretsen har en 5. divisjonavdeling. Siden de nasjonale ligaene kan blande lag fra ulike fotballkretser vil nedrykk fra de regionale kretsene (4. divisjon og nedover) avhenge av antall nedrykkslag fra de nasjonale ligaene. Mørkerødt markerer garantert nedrykk, mens lyserødt markerer mulig nedrykk avhengig av 3.-divisjonslagene fra samme fotballkrets.

Østfold Fotballkrets

Kilde: Speaker.no

Oslo Fotballkrets III

Kilde: Speaker.no

Indre Østland Fotballkrets II

Kilde: Speaker.no

Buskerud Fotballkrets

¹ Moingen trakk laget midt i sesongen.

Kilde: Speaker.no

Rogaland Fotballkrets I

Kilde: Speaker.no

Rogaland Fotballkrets III

Kilde: Speaker.no

Hordaland Fotballkrets II

Kilde: Speaker.no

Nordland Fotballkrets

Kilde: Speaker.no

Troms Fotballkrets

Kilde: Speaker.no
Anilara

Utseende

Nokså små (ca. 5 millimeter), matte, mørkt fargede praktbiller. Fasettøynene er store, ikke utstående, pannen rundet. Pronotum er avrundet firkantet, dekkvingene jevnbrede, litt tilspisset bak.

Utbredelse

Slekten er utbredt i Australia.
Nkomati-avtalen

Nkomati-avtalen var en ikkeaggresjonsavtale signert i 1984 mellom Mosambik og Sør-Afrika. Den ble signert i den sørafrikanske byen Komatipoort av Samora Machel og Pieter Willem Botha.
Den fokuserte på å forhindre Mosambik fra å forsyne African National Congress (ANC) på den ene siden, og Sør-Afrika fra å forsyne RENAMO på den andre siden.
Gammelsaksisk

Gammelsaksisk, også kalt gammelnedertysk, er et germansk språk. Det er den eldste form for nedertysk som er dokumentert. Det tilhører den vestgermanske språkgren, og er mest beslektet med anglo-frisiske språk. Det er dokumentert fra 700- og fram til 1100-tallet da det utviklet seg til middelnedertysk. Det ble snakket på nordvestkysten av dagens Tyskland og Nederland av saksiske folkeslag. Det er nært nok til gammel anglo-frisisk (i form av gammelfrisisk og angelsaksisk) at det i særskilt deltar i den kystgermanske (ingvaeonsk) nasale spirant-lov (primärberührung), det vil si vokalforlenge som kompenserte for tapet av en nasal. Se dissimilasjon.
På 400-tallet invaderte og innvandret den germanske stammen sakserne sammen med beslektede folk som anglere og jyder til Britannia, som til da hadde vært bebodd av britonere og romere. Etter denne emigrasjonen ble gammelsaksisk tale delt i to grener, angelsaksisk (også kalt gammelengelsk, talt i England) og nedertysk (talt på det europeiske fastlandet). I Tyskland benyttes niederdeutsch (nedertysk) eller plattdeutsch (plattysk) som generelle betegnelser for gammelsaksiske varianter som ble praktisert på tysk jord. I særskilt mening benyttes navnet for å referere til varianter som nedstammer fra gammelsaksisk. I tillegg finnes også den innfødte eller stedegne betegnelsen neddersassisch (nedersaksisk) for alle gamle gammelsaksiske varianter.
Illegitim gjeld

Illegitim gjeld er et begrep som brukes i den internasjonale gjeldsslettebevegelsen for å beskrive statsgjeld som er tatt opp på illegitimt grunnlag. Begrepet, som er relativt nytt, er utviklet av aktivister i nord og sør. Det brukes mer og mer i den norske gjeldsslettedebatten. Ordet illegitim beskriver noe som er ulovlig, urettferdig, umoralsk eller uakseptabelt. Begrepet illegitim gjeld handler om situasjoner der långiverne med viten og vilje har gitt lån til regimer som ikke har ivaretatt befolkningens interesser.
Rapporten Defining Illegitimate Debt fra 2002 viser at det finnes etablerte lovverk for hva som er legitim långiving i eksisterende nasjonale lovverk. Slik konkretiseres hva som er legitime lån og ikke. Rapporten skiller mellom ubetalbar gjeld, altså gjeld som ikke kan betales tilbake, og illegitim gjeld, det vil si gjeld som ikke bør betales tilbake. Gjeld som er ubetalbar bør slettes på grunnlag av menneskerettighetsbaserte prinsipper. Gjeld som er illegitim bør slettes på grunnlag av rettferdighetsprinsippet. Jakten på en definisjon med bred oppslutning er grunnet i behovet for en universell definisjon slik at man forsikrer at alle land blir behandlet likt. Dette er både en juridisk og politisk utfordring.
Eksempler på illegitim gjeld kan være gjeld som er tatt opp av undertrykkende regimer, tatt opp til illegitime formål eller gitt til mislykkede prosjekter som forårsaket miljømessig eller sosial skade som burde vært forutsett av kreditor. Disse kriteriene beskriver situasjonen i mange debitorland i dag.
Argentina er et land som tilbakebetaler illegitim gjeld. Landet har en diktatorgjeld fra militærjuntaen som styrte landet fra 1976–1983. Store lån ble tatt opp for å blant annet styrke og berike juntaen, som tok livet av ca. 30 000 mennesker og begikk utallige andre menneskerettighetsbrudd. Den argentinske staten har i den senere tid måttet å ta opp nye lån for å betjene de gamle. Dette har bidratt til at gjelden, som var ca. 45 milliarder amerikanske dollar da juntaen gikk av, har økt til ca. 132 milliarder.
Et annet eksempel er Sør-Afrika, som betaler tilbake gjelden tatt opp av apartheid-regimet for blant annet å kjøpe våpen for å undertrykke flertallet av befolkningen. Etter oppløsningen av apertheid-regimet og innføringen av demokrati, har staten måttet kutte i sosialbudsjettene for å betale tilbake gjelden fra det forrige regimet. Disse lånene burde ikke vært gitt fordi långiver burde forstå at lånene ville være med på å undertrykke befolkningen.
Fræna Friidrettsklubb

Fræna Friidrettsklubb (stiftet 21. januar 1992) er en friidrettsklubb fra Fræna i Møre og Romsdal. Klubben ble stiftet da friidrettsgruppene i Bud Idrettslag, Idrettslaget Bryn og Elnesvågen og Omegn Idrettslag slo seg sammen til en ren friidrettsklubb.
Utøverne i klubben representerer sine moderklubber i aldersbestemte konkurranser, men overbygningsklubben på junior- og seniornivå.
Corioeme

Utseende

En middelsstor, avlang, blank, brun trebukk. Antennene er tynne og litt lengre enn kroppen. Pronotum er firkantet, mye smalere enn dekkvingene. Disse er lange og jevnbrede. Beina er middels lange, tynne.

Utbredelse

Slekten er kjent fra Kenya.
La Masia

La Masia er juniorarkademiet til fotballklubben FC Barcelona. Den ble bygget i 1702, og ligger like ved Camp Nou, FC Barcelonas storstadion. Bygningen har gjentatte ganger blitt ombygget, og dette vil også mest sannsynlig bli tilfelle i nær fremtid. Fra 2010 er det nemlig bestemt at Barcelonas ungdomsakademi vil bli flyttet til et nytt og eksklusivt bygg, som naturligvis vil bestå av et svært treningsanlegg. Dette nye treningsanlegget er enormt påkostet, og er et klart og tydelig tegn på at klubben også i fremtiden vil satse stort på å rendyrke fotballtalenter i sine egne rekker.
Det nåværende La Masia består av flere etasjer, og har både innendørs svømmebasseng, mathall og ikke minst en sportshall. La Masia er et juniorarkademi i særklasse, og regnes som å være blant de beste å oppfostre talenter i verden.
Kjente spillere som Josep Guardiola, Carles Puyol, Xavi Hernández, Víctor Valdés, Gerard Piqué, Andrés Iniesta, Sergio Busquets, Cesc Fàbregas, Lionel Messi, Thiago Alcántara og Gerard Deulofeu har alle gått gradene i La Masia.

Historie

La Masia er en gammel landsresidens i Barcelona, som ble reist i 1702. Den ligger et steinkast unna Camp Nou, det kolossale stadionet til FC Barcelona i bydelen Les Corts i Barcelona. Barcelona spilte sine hjemmekamper på Camp de Les Corts før klubben flyttet til sitt nåværende storstadion Camp Nou i 1957. Den gamle stadion ble satt i drift av den tidligere klubbstifteren og presidenten Hans Gamper, eller Joan Gamper som han ble kalt i Catalonia. Han mente at klubben sårt trengte sin egen hjemmestadion.
Bygget sto dermed ferdig i 1922, og ble benyttet helt frem til 1957, da storstuen Camp Nou tok over tronen. Det er svært tydelig at Joan Gamper har satt sine spor i Barcelona- historien, med tanke på at han nå hvert år blir hedret i pretemporada [preaseason] med turneringen "Joan Gamper Trophy". Den nye stadion ble altså innviet i 1922, da Barcelona møtte St. Mirren på det daværende gressteppet. På den tiden var ikke kapasiteten på anlegget mer enn på 20.000 tilskuere. På denne stadion gikk klubben gjennom to suksessfulle æraer.
I starten av 1920-årene var klubben den beste og så langt mest suksessfulle i hele Catalonia-området, og fikk derfor etterhvert omdømme som en av de beste klubbene i hele Spania. På denne tiden begynte La Masia for alvor å markere seg som et av verdens beste juniorarkademier. Laget oppfostret nemlig gamle legender som Ricardo Zamora, Josep Samitier, Paulino Alcantara, Felix Sesumaga og ikke minst Franz Platko. Førstnevnte har forøvrig blitt hedret i senere tid, da i form av Zamora-troféet. Keeperen som blir kåret til La Liga, og årets beste sisteskanse, mottar dette troféet. I sesongen 2008/2009 mottok Barcelona-keeper Victor Valdés denne prestisjetunge utmerkelsen. Med flere av disse daværende stjernespillerne [Zamora, Samitier, Alcantara, Sasumaga, Platko] på laget, vant Barcelona det første La Liga- mesterskapet som ble arrangert i spansk fotball, noe som skjedde i 1928- 1929 sesongen.
Masayuki Maegawa

Karriere

Masayuki Maegawa startet sin profesjonelle karriere i Kyoto Purple Sanga i 2003. Han har også spilt for Ehime FC.
Nedre Buskerud Boligbyggelag

Nedre Buskerud Boligbyggelag (NBBO) ble stiftet 3.april 1946. Boligbyggelaget har tidligere hatt navnet Drammen Boligbyggelag og Drammen og Omegn Boligbyggelag, men ble etter en fusjon med Nedre Eiker Boligbyggelag. hetende Nedre Buskerud Boligbyggelag I 2010 ble Midt Buskerud Boligbyggelag innfusjonert i NBBO som opererer i Drammen, Svelvik, Sande, Røyken, Lier, Nedre- og Øvre Eiker, Modum og Sigdal.
Boligbyggelaget har over 28.000 medlemmer og forvalter ca. 13 500 boliger i ca. 350 borettslag, sameier og andre selskap.
Nedre Buskerud Boligbyggelag er en del av Norske Boligbyggelags Landsforbund (NBBL).
Pseudochodaeus

Utseende

En middelsstor, avlangt-oval, halvmatt, gulbrun eller rødbrun skarabide. Oversiden er kledt med ganske korte hår, undersiden tett kledt med lange, gule hår.

Levevis

Veldig lite er kjent om deres biologi. De fleste artene finnes på varme, sandige steder. Man har gjettet på at de lever av sopp i underjordiske ganger. Larvene til én art har blitt funnet i avfallshauger som maur har slengt fra seg, og det er mulig at flere av artene er knyttet til maur. Billene flyr helst om natten og har av og til blitt fanget tallrikt i lysfeller.

Utbredelse

Slekten er utbredt i det vestlige Nord-Amerika (sørlige Oregon til sentrale California).
Bredflangre

Utseende

Bredflangre er en grovere orkidé enn sin nære slektning rødflangre. Den har brede, grønne blader som er plassert alternerende oppover stengelen. Bredflangreplanter kan bli ganske høye og nå godt over halvmeteren.
Blomstene hos bredflangre har ikke veldig spektakulære farger, som regel antar de en skittenrosa farge. De er allikevel ganske pene, på grunn av den spesielle formen og det store antallet. Bredflangre har også mange tydelige støtteblader i blomsterstanden.

Forekomster i Norge

Bredflangre er en typisk skogsplante, og den krever i tillegg at det er en del kalk i grunnen. Dette fører til at bredflangre ikke er noen vanlig plante. Arten er dessuten en typisk lavlandsart, med en svak kysttilknytning. Allikevel ser den ut til å trives på Holleia i Ringerike.
Bredflangre går allikevel et stykke inn i innlandet, faktisk helt inn til Stor-Elvdal. Langs kysten går planta nord til Karlsøy, helt nord i Troms. Bredflangre er ikke fredet på noen måte.
Holtet videregående skole

Historie

Skolen ble etablert som realskole i 1939 under navnet Bekkelaget høyere skole. I 1948 endret skolen navn til Holtet høyere skole, før den 20 år senere, i 1968, fikk det tidsriktige navnet Holtet Gymnas. Siden 1977 har skolen hatt navnet Holtet videregående skole. 
Skolens studietilbud var allmennfaglig til 1990, da den fikk yrkesfaglige studietilbud. Hammersborg hjelpepleierskole og Aker hjelpepleierskole ble slått sammen, og lagt til Østre Aker videregående skole som leide lokaler i byggene til tidligere Teisen Gymnas. Skoletilbudene til Østre Aker videregående skole og Ullevål hjelpepleierskole ble siden overført til Holtet videregående skole i 1990. Skolen har etter det kun hatt yrkesfaglige studietilbud.
Høsten 2015 ble tilbudene innen design og håndverk flyttet til Edvard Munch videregående skole.

Skolens profil

Holtet er en skole for alle som ønsker kunnskap og utdanning i trygge og oversiktlige omgivelser. 
På videregående nivå har vi tilbud innenfor helse- og oppvekstfag. Vi tilbyr også påbygging til generell studiekompetanse for de som ønsker å studere videre etter endt fagopplæring. Hos oss kan man få tilrettelagte tilbud i helse- og oppvekstfag og studiespesialisering med arbeidslivstrening. I tillegg tilbyr vi grunnskole for minoritetsspråklige. 
Nærhet til praksisfeltet er viktig hos oss og vi samarbeider tett med lokale barnehager, sykehjem og eldresentre.